ROZHODNUTIE
Disciplinárnej komisie mestskej amatérskej hokejovej ligy z dňa 29.01.2026
Disciplinárnej komisia zasadla vo štvrtok dňa 29.01.2026 v zložení Pavol Hrubovčák a vyjadreniami HR1 Bc. Jakub Pavlotty,HR2 Oliver Ďuraš a hráči tímu Legends.
Predmetom zasadnutia komisie bolo prehodnotenie vyššieho trestu (2 min + TH, za napadnutie rozhodcu hráčom tímu HK Strážske, Jarom Ložinčákom), ktorý obdržal 17.01.2026 v čase 57:01 pri výsledku 2:5 v zápase medzi HK Strážske a Legends.
Vyjadrenia:
HR1:
„Hráč HK Strážske Jaro  Ložinčák po udelení MT za napádanie rozhodcov pokračoval v nešportovom správaní (neopustil hraciu plochu na trestnú lavicu ) pristúpil k HR Pavlotty a povedal " po zápase si ta počkám a ta dojebem " za čo mu bol udelený trest v hre za napádanie rozhodcov... po zápase pri schádzaní rozhodcov z ľadu, vyčkával rozhodcu a pokračoval v nešportovom správaní, pokrikoval bol vulgárny a používal urážlivé výrazy voči HR....“
HR2:
„Ako druhý rozhodca som bol pri uvedenom incidente a celú situáciu som osobne sledoval z mojej pozície pri červenej čiare. V predmetnej situácii došlo ku hernému kontaktu, ktorý bol v súlade s platnými pravidlami MHL. Následkom tohto kontaktu hráč HK Strážske Ložinčák spadol na ľadovú plochu. Po páde na ľad hráč začal napádať HR Pavlotty. Za toto správanie mu bol udelený menší trest za nešportové správanie sa. Z môjho pohľadu (druhého rozhodcu k danej situácii), ktorý sa v tom čase nachádzal pri červenej čiare, som následne korčuľoval smerom k hráčovi a HR , nakoľko som videl, že hráč pokračoval v napadaní HR Pavlotty. Počas tohto presunu som videl, ako hráč pristúpil k HR Pavlotty a započul tieto slová: „ si ťa počkám a dojebem“. Za čo mu HR Pavlotty udelil trest v Hre za napádanie rozhodcov a ukázal, aby opustil ľadovú plochu. Hráč nerešpektoval pokyny HR a pokračoval v napadaní a v obscennom správaní. Po skončení stretnutia hráč vyčkával rozhodcov pri schádzaní z ľadovej plochy a pokračoval v obscennom správaní a napadaní rozhodcov. PS: Celkovo celý zápas mal pokojný priebeh až do 57 minúty, kde nasledoval opísaný incident hráča HK Strážske Ložinčák. Ako druhý rozhodca stretnutia, v súlade s platnými pravidlami MHL, by som za uvedené správanie navrhoval uloženie disciplinárneho trestu vo forme dištancu na 2 zápasy a finančnej pokuty, v rozsahu stanovenom disciplinárnym poriadkom MHL..“
Hráči tímu Legends:
„ Z nášho pohľadu po údajnom neodpískanom faule na hráča HK Strážske, ktorý ostal na ľadovej ploche a po vyzvaní hlavným rozhodcom, aby pokračoval v hre hráč po postavení z ľadu začal korčuľovať smerom k rozhodcovi a začal ho atakovať a vyjadroval nespokojnosť s rozhodnutím rozhodcu, pričom ho začal slovne napádať neprimeraným spôsobom. Po udelenom 2 minútovom treste pokračoval v napádaní, po ktorom ho rozhodca poslal do šatne. Keby takýto počin spôsobil ktorýkoľvek z našich hráčov, automaticky by mal stopku aj na 2 zápasy, aj bez rozhodnutia komisie.“  

Vzhľadom na vyššie uvedené skutočnosti disciplinárna komisia na základe pravidiel SZĽH a pravidiel MHL rozhodla takto:
Potrestanému hráčovi tímu HK Strážske udeľuje trest za „napadnutie rozhodcu“ podľa pravidla SZĽH č. 38 a na základe pravidiel MHL Odst. 7) a podľa disciplinárneho poriadku ukladá nepodmienečný trest pozastavenia výkonu športovej činnosti na 1 ligový zápas MHL. Tento trest je udelený ako najnižší možný, lebo MHL nepozná nižší trest ako pozastavenie činností na 1 zápas po udelenom treste do konca stretnutia. Pri posudzovaní bolo prihliadané aj na nie úplne profesionálne správanie rozhodcov. Ak by však v budúcnosti došlo k opakovanej situácii, nebude uložený menší trest ako pozastavenie činnosti na 2 zápasy a zároveň aj finančná pokuta. Zároveň, disciplinárna komisia uložila pozastavenie činnosti aj rozhodcom na 1 ligové kolo odohraté ako ďalšie kolo v rade po danom incidente. 
Toto rozhodnutie je konečné a nie je možné sa proti nemu odvolať.

